VENDIM
Nr. 659, datë 10.10.2022

PËR DISA NDRYSHIME DHE SHTESA NË VENDIMIN NR. 171, DATË 27.3.2019, TË KËSHILLIT TË MINISTRAVE, “PËR MIRATIMIN E RREGULLORES ‘PËR KUSHTET DHE KRITERET E USHTRIMIT TË VEPRIMTARISË SË STACIONIT TË PLAZHIT’”, TË NDRYSHUAR

Në mbështetje të nenit 100 të Kushtetutës dhe të pikës 2, të nenit 64, të ligjit nr. 93/2015, “Për turizmin”, të ndryshuar, me propozimin e ministrit të Turizmit dhe Mjedisit, Këshilli i Ministrave

VENDOSI:

Në tekstin e rregullores “Për kushtet dhe kriteret e ushtrimit të veprimtarisë së stacionit të plazhit”, që i bashkëlidhet vendimit nr. 171, datë 27.3.2019, të Këshillit të Ministrave, të ndryshuar, bëhen ndryshimet dhe shtesat e mëposhtme:
1. Në pikën 2, të nenit 4, fjalët “... sipas raportit 80%/20%...” zëvendësohen me “... sipas raportit 70%/30%...”.
2. Në nenin 7 bëhen ndryshimet e mëposhtme:
a) Në pikën 2, fjalët “... për sa është e mundur...” hiqen;
b) Në shkronjën “dh”, të pikës 5, fjalia e tretë ndryshohet, si më poshtë vijon:
“Në rast mungese të shërbimit me vrojtues plazhi, inspektorati përgjegjës për turizmin merr masa administrative në përputhje me legjislacionin në fuqi për inspektimin dhe parashikimet e kësaj rregulloreje.”.
3. Në nenin 14 bëhen shtesat e mëposhtme: 
a) Në pikën 1, pas fjalëve “... për vitin 2022...” shtohen “... dhe për sezonin turistik 2023–2024...”;
[bookmark: _GoBack]b) Në pikën 13, pas fjalëve “... merr masat administrative...” shtohen “... në përputhje me legjislacionin në fuqi për inspektimin...”.
Ky vendim hyn në fuqi pas botimit në Fletoren Zyrtare.

